Ben Cristovao

Ben Cristovao (portugisisk: Ben da Silva Cristóvão, født 8. juni 1987 i Plzeň i Tsjekkoslovakia), best kjent under artistnavnet Benny Cristo, er en tsjekkisk danser, musiker, sanger og idrettsmann. Han slo gjennom musikalsk i Tsjekkia i 2009 som finalist i landets Idol-utgave, og han ga ut debutalbumet Definitely Different i 2010. Cristovao skulle ha representert Tsjekkia i Eurovision Song Contest 2020 i Rotterdam i Nederland med sangen «Kemama», men konkurransen ble avlyst på grunn av koronaviruspandemien. Han representerte i stedet Tsjekkia i Eurovision Song Contest 2021 med sangen «Omaga».

Cristovao har også konkurrert profesjonelt i brasiliansk jiu-jitsu, og han er en aktiv snøbrettkjører.

Bakgrunn 
Han er født i Tsjekkia av en tsjekkisk mor og en angolsk far. Fra tidlig alder drev han med jujutsu og dans, og som 22-åring i 2009 deltok han i den tsjekkiske versjonen av Idol, Česko Slovenská SuperStar. Han endte på en syvendeplass i konkurransen, men erfaringen motiverte ham til å fokusere ytterligere på en karriere innen sang. I 2010 slapp han debutalbumet Definitely Different, med sanger som «Give Me Some More» og «Put It on Me». Et år senere ga ut oppfølgeralbumet Benny Cristo. Han opptrådte deretter på konserter over hele Tsjekkia og Slovakia og samarbeider med flere andre tsjekkiske artister som David Koller, Dan Barta, Michael Kocab og Vojta Dyk. Han slapp sitt tredje album i 2013, Made in Czechoslovakia.

I 2016 fikk han prisen for den mest strømmede tsjekkiske sangen under den årlige musikkprisutdelingen Český slavík. Han møtte ikke selv opp i salen, og forklarte det med at han ikke ønsket å være i samme rom som bandet Ortel. Bandet er omstridt for sin forbindelse til det ekstreme høyre og for fremmedfientlige tekster og musikkvideoer.

I 2017 ga han ut albumet Poslední, og i 2019 EP-en Kontakt med seks sanger. Han er kjent for sine spektakulære konsertshow, og i september 2019 holdt han sin hittil største konsert, foran  mennesker i O2 Arena i Praha. I 2018 var han juryleder i talentshowet Česko Slovenská SuperStar, og han hadde en rolle i den tsjekkiske dansefilmen Backstage samme år.

Cristovao har en stor fanskare i Tsjekkia og Slovakia, og han er blant de mest populære tsjekkiske artistene på sosiale medier – målt i antall følgere. Per vinteren 2020 har han over  følgere på Instagram. Han mest populære sanger per 2020 er «Bomby» (med 24 millioner visninger på YouTube), «Asio» (14 millioner) og «Padam» (24 millioner).

I februar 2020 deltok han i den tsjekkiske nasjonale finalen til Eurovision Song Contest med sangen «Kemama». Han vant publikumsavstemningen og ble nummer to hos juryen, og vant konkurransen sammenlagt. Han skulle dermed ha representert Tsjekkia i Eurovision Song Contest 2020 i Rotterdam i Nederland. På grunn av koronavirusutbruddet vinteren 2020 besluttet imidlertid EBU å avlyse konkurransen. Dette ble gjort for å hindre spredning av koronaviruset SARS-CoV-2 og den medfølgende sykdommen covid-19 i Europa. 14. mai 2020 kunngjorde den tsjekkiske kringkasteren Česká televize at Cristovao i stedet skal representere landet i Eurovision Song Contest 2021.

Tsjekkisk fjernsyn ČT besluttet at Cristovao skulle få representere landet i konkurransen i 2021 i stedet. 16. februar 2021 offentliggjorde sangeren bidraget «Omaga». Han opptrådte i semifinale 2 torsdag 20. mai i Rotterdam Ahoy, men nådde ikke finalen.

Idrettskarriere 
I tillegg til sin musikalske karriere, er Cristovao en aktiv idrettsmann. Han har konkurrert profesjonelt innen brasiliansk jiu-jitsu og har turnert verden rundt. 10. september 2016 vant han en bronsemedalje i mellomvekt (opptil 88 kg) i hvitt belte-klassen under det asiatiske mesterskapet. 20. november 2016 vant han gull i samme kategori under den prestisjetunge internasjonale turneringen Madrid Open. I 2017 ble han tildelt tittelen europeisk mester (hvitt belte) i jiu-jitsu. Han representerer Praha-klubben Jungle BJJ Academy, ledet av trener Fernando Nascimento Araujo.

Han har også drevet profesjonelt med snøbrett, og vant gull den tsjekkiske cup 4x4-serien i 2006.

Diskografi

Album

EP-er

Referanser

Eksterne lenker 
 
 
 
 

 

Tsjekkiske musikere
Tsjekkisk musikk
Personer fra Plzeň
Deltakere i Eurovision Song Contest 2020
Deltakere i Eurovision Song Contest 2021